একদা রিমনের পিতা অসুস্থ হলে রহিম ও অনিক তাকে ক্লিনিকে নিয়ে যাওয়া এবং বিভিন্নভাবে সাহায্য-সহযোগিতা করে। যা রিমন কখনো ভুলতে পারবে না। রিমনের পিতা সরকারি চাকরি করার সুবাদে বিভিন্ন জায়গায় তাদের বসবাস করতে হয়েছে। কোথাও বেশি দিন থাকা হয়নি। ভাগ্যক্রমে এই এলাকায় তারা চার থেকে পাঁচ বছর ধরে আছে। অনেকটা নিজের এলাকার মতো মনে হচ্ছে তাদের। এমনি এক সময় খবর আসে পিতার বদলি হয়ে যাওয়ার কথা। রিমন তার বন্ধুদেরকে পিতার বদলি হওয়াতে তাদের চলে যাওয়ার কথা জানায়। তখন বন্ধুরা খুবই কষ্ট পায়। তাদের মনের ভেতর অজানা এক চাপা ব্যথা অনুভূত হতে থাকে। মনে হয় যেনো তাদের একেবারে আপন কেউ চলে যাবে।